लोगों ने जीएम को दी शिकायत, बसों का टाइमटेबल हो सही
बसों का इंतजार करते-करते परेशान हो जाते हैं लोग
सिटीरिपोर्टर | पंचकूला
हरियाणारोडवेज पंचकूला में आउट ऑफ टाइम चल रही हंै, जिससे बसों का इंतजार करते हुए लोग काफी परेशान हो रहे हंै। वहीं, पब्लिक ने अब रोडवेज के जीएम को कंप्लेंट कर दी है और टाइम टेबल बनाने के लिए भी कह दिया है। जिससे बसों का टाइम टेबल पता होने के बाद बसों में सफर करने के लिए लोगों को परेशान नहीं होना पडेगा। शहर के दलीप कतयाल, सोहन, रीना, महेश, अजय, रामलाल अन्य लोगों ने रोडवेज के जीएम को लेटर लिखा है कि पंचकूला में रोडवेज की बसें अपने टाइम टेबल से ही चल रही है और लोग बसों का ही इंतजार करते रह जाते हैं। साथ ही उन्होंने लिखा है कि बसों का ना तो कोई रूट प्लान है और ना ही बसों के आने जाने के लिए अलग अलग सेक्टर्स में बने बस क्यू शेल्टर्स में कोई चार्ट। इसका खामियाजा भी शहर की ही पब्लिक को भुगतना पड़ रहा है।
सेक्टर 12 के राकेश ने बताया कि टाइम टेबल के अलावा पंचकूला में बसों को लेकर कई दिक्कतें देखने को मिल रही हंै। उन्होंने बताया कि रोडवेज के बसचालक सड़क किनारे जहां देखो वहां ब्रेक मार देते हैं। इससे उनके पीछे आने वाले वाहनों को भी टक्कर लगने का डर हो जाता है। वहीं, बीच रास्ते में सवारी उतारना भी गलत है और बस को केवल बस स्टॉप पर ही रोकने का आग्रह किया है।
hin_Deva hin_Deva awa_Deva hin_Deva hin_Deva